Spriņģu iezis

Spriņģu iezis ir aizsargājams ģeoloģisks un ģeomorfoloģisks dabas piemineklis Cēsu novada Līgatnes pilsētas un Līgatnes pagasta teritorijā, Gaujas kreisajā krastā 100-600 metrus augšpus Līgatnes upes ietekas, Gaujas nacionālā parka teritorijā. Valsts aizsardzībā kopš 1974. gada.

Spriņģu iezis ģeoloģiski ir vidusdevona smilšakmeņu un, augšdaļā, mālaino nogulumu atsegumi Gaujas pamatkrastā. Vislabāk saskatāms no ūdens. Atsegumu joslas kopējais garums ir aptuveni 450 m un atsegumu lielākais augstums ir 21 m. Iezis atrodas Spriņģu mežā starp Līgatnes daļu Gaujasmalu un Skaļupēm, pa tā virsotni ved Mežtaka.

Ieža abi gali atvirzās no upes krasta, padarot to pārskatāmu no tā paša krasta. Tā vidusdaļā atrodas neliela, aptuveni 4 metrus dziļa niša, no kuras pakājes izplūst avotiņi..

 Atsauces 

 Ārējās saites 
 Spriņģu iezis DAP lapā

Kategorija:Latvijas iežu atsegumi
Kategorija:Līgatne
Kategorija:Līgatnes pagasts
Kategorija:Latvijas dabas pieminekļi